.          เพิ่งทานราเมนเจ้านี้เป็นครั้งแรก ไม่ได้คาดหวังอะไร เพราะมีราเมนเจ้าประจำในใจอยู่แล้ว ได้ชิม 3-4เมนู 

เริ่มด้วยทงคัสสึโซยุราเมน น้ำซุปกระดูกหมูรสซีอิ๊วญี่ปุ่นหน้าหมูอบซาชู เข้มข้นแต่ไม่กลมกล่อม หมี่เส้นเล็กเหนียวนุ่มดี ไข่ต้ม หน่อไม้ 80บาท

ต่อด้วย โกโมะคึราเมน บะหมี่ราดหน้าทะเลญี่ปุ่น หมี่แบบเส้นใหญ่ ปริมาณเยอะ ราดหน้าด้วยกุ้ง ซีฟู้ด น้ำราดจืดๆไม่ข้นมากรสธรรมดามากต้องปรุงเพิ่มรสชาติพอควร พร้อมไข่อีก1/2ฟอง  98บาท

เกี๊ยวซ่า ในเมนูบอกว่าเด็ด ความเห็นผมธรรมดามาก ติดรสเบา ออกจืดด้วยซ้ำเครื่องปรุงเครื่องเทศจะน้อยไปหน่อย 6ชิ้น 80 บาท

ตบท้ายด้วยบะหมี่เย็น เรเมน ราดซอสเลมอน ซาชู แฮม กุ้ง แตงกวาและไข่ อร่อยมากรสชาติดี ซอสเค็มหวานพอเหมาะ เครื่องเคียงครบ แม้มาทีหลังยังหมด แถมเอาเส้นหมี่จากราดหน้ามาทานด้วยอีก คุ้มสุด 85บาท

โดยรวมผมให้ สามดาวเพราะ ซิกเนเจอร์ยังไม่ฟิน ยังดีมีตัวช่วย บริการโอเค บรรยากาศสะอาดตา ราคาไม่เวอร์ครับ